burgasdotpro/wikipedia huggingface dataset:
Marcel Palonder

Marcel Palonder (* 3. február 1964, Humenné) je slovenský spevák, hudobník, hudobný skladateľ a pedagóg. Brat František Palonder je režisér, scenárista a dramaturg. Jeho synovec Tomáš Palonder je herec a spevák.
Zo života.
S vlastnými kompozíciami vystupoval už ako 10-ročný. Vyštudoval klavír, kompozíciu a dirigovanie na konzervatóriu v Bratislave. 
V roku 1987 založil hudobnú skupinu Mandragora , s ktorou úspešne koncertoval po celom Česko-Slovensku. Na jar roku 1989 emigroval do Francúzska, kde sa usadil v Nice a spieval vážnu hudbu. To bolo podnetom, že začal študovat operný spev v Monaku. 
Po revolúcii 1991 sa vrátil na Slovensko a v roku 1992 založil hudobnú skupinu Accident's Happen. V roku 1996 zastupoval Slovensko na hudobnej súťaži Veľká cena Eurovízie s piesňou „Kým nás máš“, hudba Juraj Burian, text Jozef Urban. V roku 2005 založil spolu s ďalšími významnými slovenskými hudobníkmi skupinu Deep’n Space (Juraj Griglák, Martin Valihora, Anita Soul, Eugen Vizváry, Michal Bugala). Od roku 2008 sa aktívne venuje projektu TangoUltimo, komponovaniu scénickej a filmovej hudby, sólovým vystúpeniam a štúdiovej práci. V roku 2010 spolu s Tomášom Palonderom v sprievode Street Dance Academy vystúpili pod názvom Palonders na Eurovision Song Contest na Slovensku s piesňou „Slová slov“ . V júli 2013 skomponoval hudbu a vystúpil spolu s ďalšími umelcami (Adriana Kučerová, Cantus Choir, Lúčnica) v projekte Proglas, ktorý bol oslavou 1150. výročia príchodu vierozvestcov Cyrila a Metoda na Slovensko.
Stefan Persson

Stefan Persson (* 4. október 1947) je švédsky podnikateľ, syn Erlinga Perssona, ktorý založil švédsku módnu spoločnosť Hennes &amp; Mauritz (H&amp;M). Od roku 1982 je hlavným vlastníkom H&amp;M. 
Podľa magazínu "Forbes" je jeho majetok $18,4 miliard v roku 2007, čo ho robí druhým najbohatším človekom vo Švédsku a 17. najbohatším človekom na svete. Býva v Štokholme.
Je fanúšikom Djurgårdens IF a finančne podporoval jeho vytvorenie.
Erling Persson

Erling Persson (* 21. január 1917, Borlänge, Švédsko – † 28. október 2002, Štokholm, Švédsko) bol švédsky podnikateľ, zakladateľ H&amp;M (Hennes &amp; Mauritz). Tento nápad dostal po ceste po druhej svetovej vojne do USA, pretože bol veľmi očarený oblečením od Macy's alebo Barneys.
Spoločnosť bola založená vo Västerås, Švédsko v roku 1947, hoci v tomto čase predávali iba ženské výrobky a spoločnosť sa volala Hennes (po švédsky „jej“). V roku 1968 získal Persson priestory a tovar štokholmského obchodu s vybavením na poľovačku zvaného Mauritz Widforss. V roku 1982 prevzal Erlingov syn, Stefan Persson, pozíciu generálneho riaditeľa a momentálne predsedu. Rodina Perssonových vlastní okolo 33 % spoločnosti a má 69% hlasovacie právo.
Spencer’s

David Spencer Limited (známy ako Spencer's) je názov siete obchodných domov v kanadskej provincii Britská Kolumbia počas konca 19. a prvej polovice 20. storočia.
Prvý obchodný dom tejto siete bol založený v roku 1873 Davidom W. Spencerom vo Victorii. Druhý bol otvorený v Nanaime v roku 1890, vo Vancouveri bol otvorený v roku 1907 a bol natoľko úspešný, že čoskoro zaberal plochu takmer celého mestského bloku.
Jeho hlavným rivalom bola po veľa rokov sieť obchodných domov Woodward’s, no v roku 1948 bol Spencer's
odkúpený oveľa väčšou sieťou obchodných domov Eaton's, ktorá mala svoje pobočky v celej Kanade. Deväť obchodných domov v oblasti Lower Mainland a na Vancouverovom ostrove sa týmto začlenilo do siete Eaton's.
Petra Majdičová

Petra Majdičová (* 22. december 1979, Ľubľana, Socialistická federatívna republika Juhoslávia) je slovinská bežkyňa na lyžiach. Svoje prvé víťazstvo dosiahla v Drammene v šprinte klasickou technikou. Doposiaľ vyhrala 15 pretekov svetového pohára. Je špecialistkou najmä na šprinty klasickou technikou.
Jerzy Kukuczka

Józef Jerzy Kukuczka (* 24. marec 1948, Katovice, Poľsko – † 24. október 1989, južná stena Lhoce, Nepál), "Jurek", bol poľský horolezec, jeden z najvýznamnejších horolezcov 20. storočia. 
18. septembra 1987 sa stal druhým človekom v histórii krátko po Messnerovi, ktorý stál na všetkých štrnástich osemtisícovkách.
Pochádzal zo skromných pomerov a jeho výstroj v horách (ručne šité, second hand) sa nedala porovnať s tým, čo mali k dispozícii lezci zo západu. Spolu s faktom, že na všetkých 14 osemtisícoviek vystúpil za 8 rokov (Messner za 16), pričom mal viac prvovýstupov aj zimných výstupov, to sú dôvody, prečo práve on je znalcami často považovaný za najlepšieho výškového horolezca 20. storočia. Zaostával vari len v schopnosti medializovať svoje výkony.
V Alpách 1973 prvovýstup na Petit Dru, 1975 na Grandes Jorasses. Mount McKinley zdolal v roku 1974. V Hindukúši Kohe Tez a Tirič Mír. Prvý, neúspešný pokus v Himalájach mal v roku 1977 na Nanga Parbate. Zoznam 14 úspechov je samostatne.
Na zimnej olympiáde v Calgary 1988 udelili R. Messnerovi a J. Kukuczkovi strieborné olympijské medaily (presnejšie Strieborné olympijské kruhy - ako ocenenie od MOV). Messner ju odmietol, Kukuczka svoju prijal.
Po dokončení zbierky osemtisícoviek na ne neprestal liezť. V roku 1988 vystúpil s A. Hajzerom alpsky a prvovýstupom na východný vrchol Annapurny. Zahynul v roku 1989 v dodnes len raz zlezenej južnej stene Lhoce v Himalájach - vo výške mu nevydržalo lano, ktoré predtým kúpil z druhej ruky v Káthmandu. Zahynul po 2000m dlhom páde do priepasti.
Sankt Gallen (rozlišovacia stránka)

Sankt Gallen alebo skrátene St. Gallen môže byť:
St. Gallen

St. Gallen je hlavné mesto rovnomenného kantónu vo Švajčiarsku. Mesto má 73 505 obyvateľov . Mesto bolo založené v 7. storočí a dnes je kultúrnym a spoločenským centrom východného Švajčiarska. St. Gallen ležiaci na rieke Steinach, ústiacej do Bodamského jazera, je označovaný ako brána do Appenzellských Alp. 
Mesto leží na hlavných dopravných komunikáciach St. Margrethen – Rorschach – St. Gallen – Winterthur – Zürich a Romanshorn – St. Gallen – Rapperswil – Luzern. Najväčšie turistické lákadlo, opátstvo St. Gallen, je zapísané od roku 1983 na zozname zozname svetového dedičstva UNESCO.
Partnerské mestá.
 Liberec, Česko
Pyramída (encyklopedický časopis)

Pyramída je (zatiaľ) najväčšia slovenská všeobecná tlačená encyklopédia. Vychádzala v rokoch 1971 až 1990 mesačne formou celofarebných zošitov po 40 stranách.
Vydavateľom boli postupne: Slovakopress, potom Pressfoto a napokon Vydavateľstvo Obzor, a to najprv pre ČSTK neskôr pre Slovenský ústredný výbor Socialistickej akadémie Česko-Slovenska. Spomenutý výbor aj financoval vydávanie, pretože predajná cena (po celý čas 15 Kčs za číslo) nepokrývala všetky výdavky. Vedúcimi redaktormi boli postupne Oľga Slušná, potom Zuzana Hanzelová a napokon Milan Rajský. .
Najprv – do júna 1987 (čísla 1 až 192) – vychádzala podľa abecedy, neskôr – od júla 1987 – formou monotematických súborov tvoriacich de-facto akési dodatky k abecednej časti; tieto súbory sú:
Medzi číslami 1192 sú zvláštnymi čísla 20 (monotematické číslo pre heslo Československo), 15 (obsahuje v strede vložku pre heslo Bratislava), 75 (monotematické číslo pre heslo ZSSR) a 147 (monotematické číslo pre heslo Praha). Čísla 30 až 156 obsahujú na vnútornej strane obálky na pokračovanie abecedne zoradený diferenčný slovensko-český (aj odborný) slovník.
Čísla 1192 majú spolu 6 144 strán textu a obrazu (+ 768 strán textu a obrazu na obálkach) na kriedovom papieri formátu väčšieho ako A4 (od č. 199 formát A4); strany sú priebežne číslované. Do čísla 198 encyklopédia vychádzala pod celým názvom Pyramída – encyklopedický časopis moderného človeka, od č. 199 pod názvom "Pyramída – životné prostredie a život na Zemi" a podobne, teda úplný názov obsahoval tému obsiahnutého monotematického súboru.
Opel Insignia

Opel Insignia je automobil strednej triedy, ktorý vyrába nemecká automobilka Opel od roku 2008, nahrádzajúc tak model Opel Vectra. Prvýkrát bola odhalená na London Motor Show v tom istom roku. V kontinentálnej Európe sa bude predávať pod značkou Opel, v Spojenom kráľovstve tradične pod značkou Vauxhall a v Číne ako Buick, pričom Holden plánuje import do Austrálie a na Nový Zéland. V Latinskej Amerike sa plánuje predaj pod značkou Chevrolet, ale model si zachová názov Vectra. Insignia bol aj názov pre koncept spoločnosti Opel v roku 2003, ktorý ale nemá s novým modelom Insignia nič spoločné.
Insignia je prvé auto v produkcii s kamerou spojenou so systémom na rozpoznávanie dopravných značiek.
Model Insignia ponúka o viac miesta pre kolená ako Vectra. Obidve varianty karosérie majú zhodnú dĺžku a zdieľajú rovnaký rázvor .
Nové auto je v predaji od októbra 2008 s deviatimi motormi: benzínové motory 1,6 l I4 s výkonom 115 koní, 1,8 l I4 s výkonom 140 koní, 1,6 l I4 turbo s výkonom 180 koní, 2,0 l I4 turbo s priamym vstrekovaním benzínu s výkonom 220 koní a štyri dieselové motory 2,0 l CDTi I4, z ktorých tri budú s jedným turbodúchadlom o výkonoch 110, 130 a 160 koní a jeden s dvomi turbodúchadlami s výkonom 190 koní. Vlajková loď modelu bude mať benzínový motor 2,8 l V6 turbo s výkonom 260 koní.
Všetky motory spĺňajú prísne emisné normy Euro 5 a dodávajú sa so šesťstupňovými prevodovkami, manuálnymi aj automatickými. 
Insignia získala prestížný titul auto roka 2009, ktorý udeľuje komisia zložená z novinárov európskej motoristickej tlače, kde porazila automobil Ford Fiesta o jeden bod.
Encyklopédia Slovenska

Encyklopédia Slovenska je vlastivedná encyklopédia v šiestich zväzkoch zameraná na témy súvisiace so Slovenskom. Vychádzala v rokoch 1977 – 1982 vo vydavateľstve Veda Slovenskej akadémie vied. Je to „najúplnejší a najvšestrannejší prameň poznatkov o Slovensku“, avšak „napriek tomu, že je odrazom ideologicky poznačenej doby, je dodnes neprekonaným prameňom základných informácií o Slovensku, jeho prírode, kultúre a dejinách i dôstojným reprezentantom slovenskej národnej vedy i kultúry“. Obsahuje vyše 20 000 hesiel a vyše 7 000 ilustrácií. Výkonným redaktorom bol Jozef Veľký a od roku 1979 Jozef Vladár.
Náklad každého dielu bol 60 000 kusov, 2. vyd. I. dielu 12 000 kusov.
Elektrotechnický náučný slovník

Elektrotechnický náučný slovník je rozsiahla odborná encyklopédia z oblasti elektrotechniky a súvisiacich oblastí vydávaná vo vydavateľstve Alfa v rokoch 1971 - 1990. 
Heslá sú abecedne radené, ale zoskupené do 8 tematických okruhov (zväzkov):
Alfa (vydavateľstvo)

Alfa bolo slovenské vydavateľstvo vedeckej, technickej a ekonomickej literatúry v rokoch 1967 až 1993.
Vzniklo v roku 1967 zo Slovenského vydavateľstva technickej literatúry. Spolupracovalo s pražským nakladateľstvom Státní nakladatelství technické literatury a s obdobnými vydavateľstvami v socialistických krajinách (najmä NDR, ZSSR, Poľsko a Maďarsko), NSR a USA. Vydávalo odborné publikácie (aj časopisy), učebnice pre vysoké školy a odborné školy, skriptá a známe bolo najmä náučnými slovníkmi (napr. Elektrotechnický náučný slovník) a početnými odbornými prekladovými slovníkmi. Zaniklo koncom roka 1993 z finančných dôvodov, posledným dielom už rozpadajúcej sa redakcie bolo vydanie dvojzväzkového prekladového Nemecko-slovenského technického slovníka (1993) zostaveného kolektívom 80 odborníkov.
Poznámky (účtovníctvo)

Poznámky (angl. Notes; po slovensky do júla 2002 "Príloha") sú povinná súčasť účtovnej závierky (napríklad) podľa slovenského Zákona o účtovníctve a podľa IFRS. Podľa slovenského práva sú definované tak, že zahŕňajú aj Prehľad peňažných tokov (v IFRS "Výkaz o peňažných tokoch") a Prehľad o pohybe vlastného imania (v IFRS "Výkaz zmien vlastného imania"), podľa IFRS tieto dva prehľady/výkazy Poznámky nezahŕňajú.
Poznámky podľa slovenských predpisov.
Obsah poznámok je predpísaný v Zákone o účtovníctve a v Prílohe 1 Opatrenia MF SR z 3. decembra 2014 č. MF/23377/2014-74 (resp. do roku 2014 v Prílohe 3 Opatrenia MF SR z 31. marca 2003 č. 4455/2003-92).
Zákon o účtovníctve hovorí v §18:
"(5) V poznámkach sa uvádzajú informácie, ktoré vysvetľujú a dopĺňajú údaje v súvahe a výkaze ziskov a strát, prípadne ďalšie výkazy a údaje, ktoré ich vysvetľujú a dopĺňajú. V poznámkach sa uvádzajú aj informácie, ktoré sa týkajú použitia účtovných zásad a účtovných metód, a ďalšie informácie podľa požiadaviek ustanovených týmto zákonom. V poznámkach uvedie účtovná jednotka tiež informácie o skutočnostiach, ktoré ku dňu, ku ktorému sa zostavuje účtovná závierka, nevykazuje v ostatných súčastiach účtovnej závierky, ale ich dôsledky menia významným spôsobom pohľad na finančnú situáciu účtovnej jednotky."
"(6) V poznámkach sa uvedie aj vymedzenie a suma nákladov za účtovné obdobie v členení na náklady za"
V poznámkach účtovnej závierky sa teda uvádzajú informácie, ktoré bližšie dopĺňajú a vysvetľujú údaje v súvahe a výkaze ziskov a strát. Taktiež môžu obsahovať aj ďalšie výkazy a údaje, ktoré ich dopĺňajú. Tak, aby účtovná závierka uvádzala pravdivé údaje o stave majetku, finančnej situácii a jej zmenách ako aj výsledku hospodárenia podniku. Takýmito ďalšími výkazmi v súlade so zákonom o účtovníctve sú v podnikateľských účtovných jednotkách:
Najvhodnejšie je poznámky vypracovať pomocou tabuliek a ďalej ich popísať. Poznámky ako súčasť účtovnej závierky obsahujú:
Anita Soul

Anita Soul (vlastným menom Anita Bertóková; * 12. júl 1985, Bratislava) je slovenská speváčka rómskeho pôvodu.
Životopis.
Absolvovala hudobné konzervatórium v Bratislave, hudobno-dramatický odbor.
Účinkovala napríklad v programoch Bailando, Hit storočia a Môj najmilší hit, kde pravidelne vystupovala ako speváčka.
S partnerom, hudobníkom Eugenom Vizvárym, majú syna Marcusa.
Zoznam piesní.
poz. * pieseň – duet – (autor hudby/autor textu piesne) – rok
(h:/t:) – doteraz nezistený autor hudby alebo textu
Prehľad peňažných tokov

Prehľad peňažných tokov (-podľa slovenských predpisov ) alebo výkaz o peňažných tokoch (-podľa slovenského prekladu IFRS - angl. angl. "statement of cash flows"; do roku 2007: výkaz peňažných tokov - angl. "cash flow statement") je súčasť účtovnej závierky, a to podľa slovenských predpisov nepriamo ako súčasť Poznámok a podľa IFRS priamo popri ostatných základných súčastiach.
Prehľad peňažných tokov informuje o peňažných tokoch (angl. cash-flow), teda príjmoch peňažných prostriedkov a výdavkoch peňažných prostriedkov, ktoré sa uskutočnili v účtovnej jednotke počas účtovného obdobia a spôsobili, že stav peňažných prostriedkov a peňažných ekvivalentov na konci účtovného obdobia sa zmenil v porovnaní so stavom peňažných prostriedkov a peňažných ekvivalentov na začiatku účtovného obdobia. Prehľad tokov – tokové ukazovatele. 
Cieľom prehľadu peňažných tokov je informovať používateľov informácií o tom, z ktorej činnosti podnik počas účtovného obdobia peňažné prostriedky nadobudol a ako ich použil. 
Peňažné toky sa môžu prezentovať ako:
Peňažnými tokmi (cash flow) rozumieme:
Peňažné prostriedky (cash) sú peňažné hotovosti, ekvivalenty peňažných hotovostí (ceniny, poukážky, šeky) 
Peňažné ekvivalenty sú krátkodobý finančný majetok, ktorý je zameniteľný za vopred známu sumu peňažných prostriedkov.
Prevádzková činnosť, je činnosť ktorá súvisí s predmetom podnikania účtovnej jednotky. 
Investičná činnosť je obstaranie a vyjadrenie nehmotného dlhodobého majetku, dlhodobého hmotného majetku a tej časti dlhodobého majetku, ktorý nie je súčasťou ekvivalentov.
Finančná činnosť je činnosť, ktorá spôsobuje zmeny v hodnote a štruktúre vlastného imania a zmeny dlhodobých záväzkov a krátkodobých záväzkov, ktoré súvisia s prevádzkovou činnosťou a investičnou činnosťou.
Prehľad o pohybe vlastného imania

Prehľad o pohybe vlastného imania (do roku 2014: prehľad zmien vlastného imania ; podľa IFRS: výkaz zmien vlastného imania, staršie podľa IFRS: "výkaz o zmenách vo vlastnom imaní" - po angl. "statement of changes in equity") je súčasť účtovnej závierky, a to podľa slovenských predpisov nepriamo ako súčasť Poznámok a podľa IFRS priamo popri ostatných základných súčastiach.
V prehľade o pohybe vlastného imania sa uvádza stav vlastného imania na začiatku bežného účtovného obdobia, zvýšenie alebo zníženie počas bežného účtovného obdobia a stav na konci na konci bežného účtovného obdobia.
Dôvody zmien vlastného imania sú v členení na:
Ján Čmilanský

Generálmajor Ing. Ján Čmilanský (* 11. máj 1949, Radatice) je slovenský generál, bývalý zástupca náčelníka generálneho štábu.
Život.
Roku 1971 ukončil Vojenskú akadémiu Antonína Zápotockého vo Vyškove na Morave. Po jej absolvovaní sa stal vojakom z povolania, pričom získal hodnosť poručíka. Následne do roku 1978 vykonával vojenské veliteľské funkcie na úrovni čaty, rota a prápor. V období od roku 1979 až do roku 1982 bol veliteľom prieskumného práporu v Prešove. Od roku 1975 až do roku 1977 absolvoval postgraduálne interné štúdium na Vojenskej akadémii Antonína Zápotockého v Brne. Po jeho skončení vykonal v roku 1978 školenie v 10 mesačnom kurze pre veliteľov plukov v ZSSR. Následne bol v rokoch 1982 až 1984 vo výkone funkcie veliteľa motostreleckého pluku v Trebišove. Od roku 1984 až do roku 1994 postupne vykonával funkcie zástupcu veliteľa, náčelníka štábu a veliteľa tankovej divízie v Prešove. Veliteľom 2. armádneho zboru v Prešove sa stal 1. novembra 1994. Roku 1997 dosiahol prvú generálsku hodnosť. Svoju vojenskú kariéru ukončil vo funkcii zástupcu náčelníka generálneho štábu Ozbrojených síl SR v Bratislave. Ovláda ruský a anglický jazyk. Ženatý, otec troch detí.
Miesta vojenského pôsobenia.
Vyškov, Prešov, Humenné, Brno, Michalovce , Trebišov, Solnečnogorsk, Bratislava
Jozef Zadžora

Jozef Zadžora je:
Voška maková

Voška maková () je druh hmyzu z čeľade voškovité ("Aphididae").
Morfológia.
Dospelé bezkrídle formy sú dlhé okolo 2 mm, sú matné, čierne so zeleným alebo hrdzavým odtieňom. Okrídlené jedinec sú lesklé, čiernozelené alebo červenobronzové. Nymfy, ktoré sa tvarom podobajú bezkrídlym formám, majú začiatky krídel a biele škvrny na chrbtovej strane bruška.
Vývoj.
Prezimujú vajíčka, a to na konárikoch bršlenu, kaliny a jazmínovca. Na jar sa liahnu larvy, ktoré po 3 - 5 týždňoch dospievajú a zakladajú štyri generácie partenogénneho i živorodého potomstva. V máji sa objavujú nymfy s náznakmi krídel, okolo polovice mája okrídlené jedince preletúvajú na mladé hostiteľské rastliny, ktoré obžierajú po celé vegetačné obdobie.
Škodca.
Je rozšírená po celej Európe, u nás sa považuje za najväčšieho škodcu repy, bôbu, maku, špenátu a mnohých iných rastlín. Napadnuté rastliny môže takmer celkom zničiť. Rastliny slabo rastú a kvitnú a takmer nenasadzujú struky. Úroda na pozemku, ktorý je silne napadnutý, je obyčajne taká malá, že sa ju neoplatí zberať. Okrem toho semená nemajú správny tvar a nie sú vhodné na sejbu.
Rovnakokrídlovce

Rovnakokrídlovce (iné názvy: rovnakokrídly hmyz, rovnakokrídle, staršie: hmyz rovnakokrídly ) môže byť slovenský názov taxónu:
Rovnakokrídle môže byť aj iný názov podradu jarmokrídle (Homoneura), pozri jarmokrídle
Zoznam slovenských spisovateľov

Pozri:
Grundlsee

Grundlsee môže byť:
Kyselina fumarová

Kyselina fumarová je chemická zlúčenina s chemickým vzorcom COOH-CH=CH-COOH (kyselina "trans"-buténdiová). Je to jedna z dvoch izomerických nenasýtených dikarboxylových kyselín odvodených od but-2-énu. Je to stereoizomér kyseliny maleinovej. Soli a estery kyseliny fumarovej sa nazývajú fumaráty.
Kyselina fumarová sa používa ako prídavná látka v potravinách, kde má označenie E297. Je to biela kryštalická látka s ovocnou chuťou.
Metabolizmus.
Hlavným biologickým významom kyseliny fumarovej je jej účasť v Krebsovom cykle, pomocou ktorého organizmy získavajú energiu. Vzniká zo sukcinátu pôsobením sukcinátdehydrogenázy, ktorá ju dehydrogenuje pomocou FAD:
Fumarát sa potom ďalej premieňa na malát v hydratačnej reakcii katalyzovanej fumarázou:
Ďalšie reakcie.
Okrem Krebsovho cyklu vzniká fumarát i inými spôsobmi, napríklad rozkladom aminokyselín fenylalanínu a tyrozínu a takisto vzniká v močovinovom cykle. Tieto reakcie môžu byť anaplerotickými reakciami pre Krebsov cyklus alebo glukoneogenézu.
Planétka typu A

Planétka typu A je relatívne zriedkavý typ asteroidu vnútorného pásu so silne výraznou 1 µm olivínovou charakteristikou a so silne červeným elektromagnetickým spektrom 0,7 µm. Predpokladá sa, že pochádzajú z úplne odlišného typu povrchu asteroidu.
A-typy sú tak vzácne, že do roku 2005 ich bolo objavených len 17.
Prozaik

Prozaik (žen. rod prozaička) môže byť:
Zdroj.
prozaik. In: "Slovník cudzích slov (akademický)", 2005. dostupné online
Planétka typu K

Planétka typu K je relatívne vzácny typ asteroidu s priemerne červeným elektromagnetickým spektrom 0,75 μm a slabým zásahom modrej. K-typy majú nízke albedo, a ich spektrum sa podobá chondritovým meteoritom.
Tieto asteroidy boli opísané ako "beztvaré" S-typy v Tholenovej klasifikácii. Trieda K-typov bola navrhnutá a vytvorená v roku 1988 J. F. Bellom, ako trieda pre všetky telesá, ktoré majú slabú 1 μm absorpciu a chýbajúcu 2 μm absorpciu. Prvé boli objavené počas výskumov rodiny Eos asteroidov.
Varaždin

Varaždin (hist. slovenský názov "Varaždín") je mesto v severnom Chorvátsku, blízko hraníc s Maďarskom, ktoré leží severne od Záhrebu. V súčasnosti tu žije okolo 50 000 obyvateľov.
Dejiny.
Prvá správa o meste je z konca 12. storočia, z roku 1181 a to z dokumentu, kde uhorský kráľ Belo III. spomína neďaleké minerálne pramene (Varaždinske Toplice). Roku 1209 sa Varaždin stal kráľovským mestom; počas niekoľkých ďalších rokov sa stal centrom celého severného Chorvátska. Až počas osmanských výbojov došlo k veľkej zmene jeho povahu – bolo postavené opevnenia okolo starej pevnosti, takže bol Varaždin dobre chránený. Začiatkom 13. storočia vznikol zásluhou Maltézskych rytierov kláštor a kostol.
Doprava.
Varaždin je dôležitým uzlom na diaľnici A4 Záhreb – Budapešť.
Planétka typu L

Planétka typu L je relatívne vzácny typ asteroidu so silne červeným tvarovo rovným elektromagnetickým spektrom 0,75 μm. V porovnaní s K-typmi sa javia viac červené a v infračervenom žiarení majú ploché spektrum.
Tieto asteroidy boli opísané ako "beztvaré" S-typy v Tholenovej klasifikácii. L-typy boli formálne predstavené až v SMASS klasifikácii, pretože predchádzajúce pozorovania zistili nezvyčajné spektrum dvoch členov tejto skupiny: 387 Aquitania a 980 Anacostia.
Poreč

Poreč (, ) je prístavné mesto na západnom pobreží polostrova Istria v Chorvátsku. V roku 2001 tu žilo 17 460 obyvateľov, z toho asi 11 % tvorí talianska menšina. Mesto je obľúbeným turistickým cieľom, hlavne vďaka moru a historickému jadru mesta.
Wiesław Stanisławski

Wiesław Stanisławski (* 15. november 1909, Lublin, Poľsko – † 4. august 1933, Kostolík) bol najvýznamnejší poľský medzivojnový horolezec v Tatrách.
Lezenie.
Do Tatier jazdil od svojich 16 rokov. Za svoj krátky život v nich urobil vyše 140 prvovýstupov. V roku 1928 s partnerom spravili prvovýstup v dlho odolávajúcej západnej stene Kościelca, ďalší rok zliezol severnú stenu Žabieho koňa. Potom sa presunul na Slovensko, prvovýstupy v západnej stene Lomnického štítu, Galérii Ganku, hneď niekoľko v severných stenách Javorových štítov, Voliej veže a 1932 aj v severnej stene Malého Kežmarského štítu. 1930 severovýchodná stena (poľského) Mnícha. Mal aj prvé zimné priestupy. 
V deň svojej smrti najprv vyliezol s dvomi druhmi severnú stenu Kačacieho štítu. Potom zahynul aj s jedným spolulezcom na nenápadnom Kostolíku uprostred Batizovskej doliny, keď v ľahšom teréne asi nepovažoval za nutné riadne istiť menej skúseného W. Wojnara, ktorý sa prezúval. Tiež je možné, že prvolezec vytrhol veľký skalný blok, resp. že sa skalná lavína uvoľnila sama.
Napriek jeho smrti v 24 rokoch prakticky v každej väčšej tatranskej stene existuje "Stanislawského cesta," dodnes záruka kvality.
Spaladium Arena

Spaladium Arena alebo Split Arena je multifunkčná hala v chorvátskom meste Split s maximálnou kapacitou 12 339 návštevníkov
V roku 2009 sa tu hrali zápasy Majstrovstiev sveta v hádzanej mužov. Po ich skončení hala slúži najmä na basketbalové a hádzanárske zápasy.
Planétka typu X

Planétka typu X patria do skupiny X-asteroidov, ktorá združuje niekoľko typov s rovnakým elektromagnetickým spektrom, ale pravdepodobne odlišnou kompozíciou.
Tholenova klasifikácia.
V Tholenovej klasifikácii sú v X-skupine zahrnuté typy:
SMASS klasifikácia.
SMASS klasifikácia nepoužíva albedo, ale typy sú vybrané podľa základných spektrálnych znakov, ktoré sú príliš jemné na to, aby boli viditeľné tholenovou schémou. X-skupina pozostáva z typov:
S vínimkou Xe-typov, sa tu nenachádza výraznejší vzťah medzi SMASS a tholenovými E, M a P-typmi. Všetky typy v X-skupine obsahujú zmiešané rysy E, M a P-typov.
Hala Krešimira Ćosića

Hala Krešimira Ćosića () je multifunkčná hala v chorvátskom meste Zadar. Hala bola dokončená v máji 2008 a jej kapacita je 8 500 miest. V januári 2009 sa tu hrali zápasy Majstrovstiev sveta v hádzanej mužov. Staršie názvy haly sú Zadar Arena či Sportski Centar Visnjik.
Hala je pomenovaná po chorvátskom hádzanárovi Krešimirovi Ćosićovi a je najdlhšia v Chorvátsku.
Planétka typu Q

Planétka typu Q je relatívne zriedkavý typ asteroidu vnútorného pásu so silne výraznou 1 µm olivínovou a pyroxénovou charakteristikou. Spektrum Q-typov naznačuje prítomnosť kovov. Je tu prítomná absorpcia 0,7 µm a elektromagnetické spektrum sa nachádza medzi V a S-typmi.
Q-typy sú opticky viac podobné chondritovým meteoritom ako iné typy asteroidov. Toto viedlo vedcov k názoru, že sa vyskytujú vo veľkom množstve, ale iba zopár asteroidov tohto typu bolo charakterizovali. Medzi Q-typy patria napríklad: 1862 Apollo a 2063 Bacchus.
Planétka typu R

Planétka typu R je priemerne jasný, relatívne vzácny asteroid vnútorného pásu, ktorý sa spektrálne nachádza medzi V a A-typmi. Jeho spektrum ukazuje výraznú prítomnosť olivínu a pyroxénu medzi 1 až 2 µm s možnou prítomnosťou plagioklasu. R-typy sa javia výrazne červené (0,7 µm).
Misia IRAS označila 4 Vesta, 148 Gallia, 246 Asporina, 349 Dembowska, 571 Dulcinea and 937 Bethgea ako R-typy, aj keď preklasifikovanie 4 Vesta ako V-typ je diskutabilné.
Portrét Doriana Graya

Portrét Doriana Graya () je román, ktorý napísal írsky spisovateľ Oscar Wilde. Prvýkrát bol publikovaný ako úvodný príbeh v časopise Lippincott's Monthly Magazine 20. júna 1890. Neskôr ho Wilde prepísal, niekoľkokrát pozmenil a pridal zopár kapitol. Novú verziu vydalo v apríli o rok neskôr vydavateľstvo Ward, Lock, and Co.
Román v sebe obsahuje hororové prvky (s gotickým nádychom) a faustovskú tému. Zachytáva umelecké pohnútky dekadencie a homosexuality, preto bola kniha po svojom vydaní mnohými odsudzovaná. Dnes je považovaná za jeden z pilierov modernej literatúry, je ním ovplyvnených mnoho ďalších diel (napr. film "Liga výnimočných").
Dej.
Príbeh rozpráva o mladom Dorianovi Grayovi. Ten svojou krásou učaruje maliarovi Basilovi Hallwardovi. Stáva sa jeho modelom a múzou. Raz, keď Dorian stojí opäť Basilovi ako model, dá sa do reči s maliarovým priateľom, lordom Henrym a nechá sa oslniť jeho názormi o fungovaní sveta, podľa ktorých to čo hýbe svetom je krása a mladosť. Dorian si uvedomí, že portrét, ktorý mu maľuje Basil, bude za niekoľko rokov nemilosrdne pripomínať, ako bol krásny, zatiaľčo on sám už bude schátralý. Preto vysloví prianie, aby známky úpadku nezniesol on, ale ten portrét. Jeho prianie je naplnené. Z portrétu sa stáva zrkadlo Dorianovej duše, obraz sa mení a odráža hriechy, ktoré Dorian pácha. Dorianova tvár zostáva bezo zmeny, stále mladá a krásna.
Elisabeth Görglová

Elisabeth Görglová (* 20. február 1981, Bruck an der Mur, Rakúsko) je rakúska lyžiarka. Svoje prvé preteky vo Svetovom pohári vyhrala 12. januára 2008.
Zoznam slovenských hokejistov v NHL

Tento zoznam obsahuje hokejistov zo Slovenska, ktorí hrali alebo hrajú v National Hockey League (NHL). Hráči sú zoradení podľa počtu získaných bodov.
Od sezóny 1958-1959, odohralo aspoň jeden zápas v NHL dokopy 91 slovenských korčuliarov a 5 brankárov.
Na čele tohto zoznamu je navyše radený aj Stan Mikita, hokejista narodený na Slovensku v dedine Sokolče, ktorý vo veku osem rokov krajinu opustil a následne hokejovo reprezentoval Kanadu. V roku 1967 odohral niekoľko prípravných zápasov za Československo. &lt;br&gt;
Všetci ostatní listovaní hráči začali svoje profesionálne kariéry v Európe.
Aktívni hráči, ktorí v súčasnosti pôsobia v NHL, sú vyznačení hrubým písmom.
 – Hráč získal Stanleyho pohár.
Lídri v počte získaných bodov.
"Štatistiky sú aktuálne ku koncu 7. máju 2024."
Maria Höflová-Rieschová

Maria Höflová-Rieschová (* 24. november 1984, Garmisch-Partenkirchen, Nemecko) je nemecká lyžiarka. Svoje prvé preteky vo Svetovom pohári vyhrala 30. januára 2004.
Sokratov dom

Sokratov dom je dom podľa konceptu starogréckeho učenca Sokrata (469 pred Kr. - 399 pred Kr.) vychádza zo snahy riešiť dom tak, aby bola zabezpečená optimálna tepelná pohoda vnútorného prostredia domu. 
Princíp.
Dom lichobežníkového tvaru v pôdoryse aj reze vychádza z gréckeho megarónu so vstupným portikom (predsieňou), ktorý vytvára prechodný medzipriestor z exteriéru do interiéru. Je založený na princípe, aby v letnom období bol vnútorný priestor chránený pred slnečným žiarením, zatiaľ čo v zimnom období je snaha dom čo najviac otvoriť a umožniť vnikať slnečným lúčom do vnútorného priestoru. Tvarové riešenie vychádza zo znalostí geometrie slnečného lúča. 
Sokrates navrhol južné priečelie domu vyššie, aby sa lepšie využívali lúče zimného slnka a severné priečelie nižšie z dôvodu ochrany pred zimnými vetrami. Jadro domu je od exteriéru oddelené nárazovými tepelnými zónami: na juhu predsieňou a na severe skladovacím priestorom. Sklon strechy je v takom uhle, aby umožňoval prenikanie zimných slnečných lúčov do celej hĺbky dispozície domu a zabezpečovali tak vyhrievanie domu. Strecha sklonená na sever zároveň zvyšuje odraz žiarenia. Vysunutie strechy a hĺbka južnej predsiene zamedzujú vnikaniu letných slnečných lúčov do interiéru a zabraňujú jeho prehrievaniu. Princíp Sokratovho slnečného domu veľmi dobre ilustruje zásady pasívneho využívania slnečného žiarenia v budovách s celopresklenou južnou fasádou, ktoré sú v dnešnej dobe čoraz viac rozšírené.
Schéma.
1 - letné slnečné lúče, 2 -zimné slnečné lúče, 3 – predsieň (južná nárazníková zóna), 4 – obytný priestor (jadro domu), 5- skladovací priestor (severná nárazníková zóna)
Tvarové riešenie.
Východiskom pre tvarové riešenie domu na Sokratovom princípe je zemepisná šírka lokality, v ktorej sa dom nachádza. Ak od kolmice vynesieme uhol rovnajúci sa stupňom zemepisnej šírky, dostaneme výsledný uhol, ktorý určuje výšku slnka nad horizontom na poludnie v deň rovnodennosti ( 21.3., resp. 23.9.)
Určenie sklonu strechy.
Ak od výsledného uhla odpočítame 23,5°, dostaneme výšku slnka nad horizontom v čase zimného slnovratu (21. decembra). Táto hodnota určuje minimálny sklon strechy Sokratovho domu. 
Určenie vyloženia strechy a hĺbky predsiene.
Ak k výslednému uhlu pripočítame hodnotu 23,5°, dostaneme výšku slnka nad horizontom v čase letného slnovratu. Tento uhol určuje vyloženie strechy a hĺbku predsiene, aby bránili vnikaniu slnečných lúčov do interiéru domu.
Maria Pietiläová-Holmnerová

Maria Pietiläová-Holmnerová (* 25. júl 1986, Umeå, Švédsko) je švédska lyžiarka. Špecializuje sa na točivé disciplíny, slalom a obrovský slalom.
Tessa Worleyová

Tessa Worleyová (* 4. október 1989, Annemasse, Francúzsko) je francúzska lyžiarka. Svoje prvé preteky vo Svetovom pohári vyhrala 29. novembra 2008.
Svetový pohár - výsledky.
Sezónne umiestnenia.
V sezóne 2021/2022 získala Tessa Worley malý krištáľový glóbus za obrovský slalom. Druhú Saru Hector predbehla o 27 bodov.
Majstrovstvá sveta v hádzanej mužov 2009 – Kvalifikácia

Kvalifikácia.
Kvalifikácia si mužstvo vybojuje prostredníctvom kontinentálnych majstrovstiev alebo kvalifikačným turnajom.
Európa (14 miest).
+ tri najlepšie umiestnené tímy na Majstrovstvách Európy 2008
+ 9 tímov, ktoré postúpili z kvalifikácie a postúpili cez play-off
V kvalifikačnej súťaži hralo 21 tímov z Európy, ktoré sa nezúčastnili na Majstrovstvách Európy 2008. Hrali v siedmich skupinách od 2. do 20. januára 2008 systémom doma-vonku. Každý víťaz skupiny postúpil do play-off, ktoré sa uskutočnilo v júni 2008. Tam hrali s 11 tímami z Majstrovstiev Europy, ktoré skončili na najhorších miestach.
Afrika (3 miesta).
Prvé tri tímy z Majstrovstiev Afriky 2008, ktoré sa konali od 7. do 20. januára 2008 v Angole:
Ázia (3 miesta).
Prvé tri tímy z Majstrovstiev Ázie 2008, ktoré sa konali od 17. do 25. februára 2008 v Iráne (Isfahán):
Amerika (3 miesta).
Prvé tri tímy z Majstrovstiev Ameriky 2008, ktoré sa konali od 17. do 25. februára 2008 v USA (Atlanta):
Austrália a Oceánia (1 miesto).
Víťaz z Oceánskej kvalifikácie, ktorá sa konala od 7. apríla do 10. apríla na Novom Zélande (Wellington):
Kandidát (House)

Kandidát (anglicky: "Role Model") je sedemnásta epizóda z prvej série seriálu Dr. House.
Dej.
Epizóda začína mítingom afroamerického senátora a prezidentského kandidáta USA, na ktorom skolabuje. Foreman zisťuje, že v jednej nohe má nefunkčné reflexy. Vogler prisľúbil Houseovi, že keď na konferencii vyzdvihne kvality jeho nového lieku, nebude musieť vyhodiť nikoho z tímu. Prvou diagnózou je nádor na mozgu. Vyšetrenie však Cuddyová nechce povoliť. Senátor s ním súhlasí, ale biopsia nepotvrdí nádor ani infekciu. Pri skúmaní výsledkov Wilson zistí, že má senátor toxoplazmózu – jeden z príznakov AIDS. To však senátor zásadne odmieta a je z toho veľmi rozrušený. Vyžaduje nové a nové testy na iné choroby a na AIDS sa necháva testovať pod iným menom. Cameronová je vďačná Houseovi za prejav, ktorý má učiniť. Testy na AIDS sú pozitívne. Senátor stráca schopnosť ovládať svoje nohy a je zrejmé, že retrovírusy na AIDS nezaberajú. Zisťuje sa, že prvý test bol falošne pozitívny. House pošle senátora na celkovú rezonanciu. Zistí tiež, že naňho Chase donášal Voglerovi. Po biopsii všetkých uzlín, na vylúčenie rakoviny, sa nič nedokáže. House chce preto spraviť biopsiu sleziny, aby vylúčil leukémiu vlasových buniek. Pýta sa tiež Cameronovej prečo ho má rada. Biopsia sleziny sa nakoniec neurobí, pretože senátor začne mať dýchacie problémy. Houseovi dôjde, že ako dieťa prekonal epilepsiu. Odpojí ho od dýchacích prístrojov, aby zistil aký liek ako dieťa na epilepsiu bral, a on sa ihneď začne dusiť. Liek na epilepsiu bol príčinou postupného strácania imunity. Po podaní infúzie imunoglobulínu sa senátor začne uzdravovať. House nakoniec vystúpi na Voglerovej konferencii, ale Voglerov liek skritizuje. Cameronová neskoro večer príde za Houseom a povie mu, že odchádza.
Vancouver Fringe Festival

Vancouver Fringe Festival je každoročný festival alternatívneho divadla, konajúci sa v kanadskom meste Vancouver už od roku 1985. Organizátorom a sponzorom je First Vancouver Theatrespace Society, dobrovoľnícka nezisková spoločnosť. Festival sa zvyčajne koná v septembri na rôznych miestach po celom meste.
Vancouver International Film Festival

Vancouver International Film Festival (VIFF) je každoročný filmový festival konajúci sa vo Vancouveri v kanadskej provincii Britská Kolumbia. Trvá dva týždne, od konca septembra do začiatku októbra. Festival sa vo Vancouveri usporadúva od roku 1982, jeho organizátorom je nezisková a charitatívna organizácia Greater Vancouver International Film Festival Society.
Na festivale sa premietajú kanadské a aj medzinárodné filmy. Festival si získal reputáciu ako odrazového mostíka pre mnohých mladých ázijských filmárov. V roku 2004 bol najväčším mimoázijským festivalom, na ktorom sa premietali ázijské filmy. Veľkú časť premietaných filmov počas konania festivalu predstavujú aj dokumentárne filmy. V roku 2006 bolo na festivale premietnutých viac ako 300 filmov z vyše 50 krajín, z ktorých takmer štvrtina predstavovala dokumentárne filmy.
Od roku 2003 festival každoročne navštívi vyše 150 000 divákov.
Tesne pred zahájením konania festivalu sa vždy koná aj štvordňová konferencia Vancouver Film and Television Forum, zameraná na podporu kanadských filmov a kanadskej televíznej produkcie.
France Prešeren

France Prešeren, rodený Franc Ksaver Prešeren (* 3. december 1800 Vrba, Slovinsko – 8. február 1849, Kranj) bol slovinský básnik a právnik.
Patrí medzi najväčších slovinských básnikov. Časť jeho básne Zdravljica, napísanej v roku 1844 sú slová štátnej hymny Slovinskej republiky. Prešeren sa narodil v sedliackej rodine. Študoval na viedenskej právnickej fakulte. Tu vznikla väčšina jeho básní, pri ktorých ho počas svojho života usmerňoval Matija Čop. Stal sa prvým Slovincom, ktorý kvalitou svojej tvorby mohol dobývať Európu. V tomto čase prechádzal Európou romantizmus.
Sonderkommando

Sonderkommando () boli pracovné sily v nacistických vyhladzovacích táboroch. 
Úloha.
Komandá tvorili väzni (prevažne židia), ktorí boli využívaní na prácu v plynových komorách a peciach na spaľovanie ľudí. Neboli priamo zainteresovaní v zabíjaní, ich úlohou bola likvidácia tiel v spaľovniach. Pretože tieto komandá disponovali tajnými informáciami a metódami nacistického Nemecka, boli pravidelne vraždení. Okamžite sa vytvorilo nové komando, ktorého prvou úlohou bola likvidácia tiel ich predchodcov. Dňa 2. augusta 1943 prepuklo v koncentračnom tábore Treblinka povstanie, kde približne 100 väzňov utieklo z tábora a podobné povstanie 14. októbra 1943 v Sobibóre .
Filmografia.
Povstanie v Sobibóre zachytáva aj film s názvom "Escape from Sobibor" (1987). Povstanie a život Sonderkommanda v Osvienčime zachytil film "Šedá zóna" (2001).
Fidesz – Maďarský občiansky zväz

Fidesz – Maďarský občiansky zväz (), skrátene Fidesz, je maďarská pravicová politická strana. Na čele strany je v súčasnosti Viktor Orbán. Od roku 2010 je vládnou stranou v Maďarsku, predtým bola od roku 2002 v opozícii.
Vývoj aktivít strany.
Je členom Patriotov pre Európu. Strana vznikla v roku 1988. Stranu založilo 30. marca 1988 37 budapeštianskych mladých intelektuálov, z toho šiesti sa stali hovorcami a zároveň predsedníctvom strany. V roku 1990, po prvých slobodných voľbách v Maďarsku, sa stal FIDESZ parlamentnou stranou, kde ho zastupovalo 22 poslancov, no strana bola v opozícii. V tej dobe zahŕňal frakciu liberálov, radikálov a alternatívnych prúdov. V roku 1992 sa stal členom liberálnych internacionálov. V tom istom roku sa v strane začala obrovská diskusia, ktorú vyvolali jeho dvaja členovia, Viktor Orbán a László Kover, ktorá po kongrese "Strarani" v roku 1993 spôsobila, že strana smerovala viac do práva ku konzervatívcom. Na tom istom kongrese bol zvolený Viktor Orbán za predsedu strany.
V parlamentných voľbách vyhrala strana MDF, Maďarské demokratické fórum, ktorá mala obrovskú podporu. Strana Fidesz získala iba 7 % hlasov. V roku 1995 sa strana premenovala na Fidesz, maďarskú občiansku stranu a po porážke, MDF prebralo jeho agendu. V roku 1998 po víťazných parlamentných voľbách zostavil vládu s maďarským demokratickým fórom a s nezávislou maloroľníckou stranou a predseda strany Viktor Orbán sa stal predsedom vlády Maďarskej republiky.
V roku 2000 vystúpilo z frakcie liberálov a stal sa členom Európskej Ľudovej Strany a Európskej Demokratickej Únie. Napriek úspešnému spojeniu v roku 2002 s stranou MDF sa dostala do opozície. Po neúspechu sa Fidesz a Mdf stali suverénnymi frakciami a však krátko potom s Mdf vyčlenilo Národné Fórum, ktoré sa opäť zlúčilo s Fideszom. V roku 2003 sa zlúčilo s mnohými konzervatívno pravicovými stranami a spolu vytvorili stranu Fidesz maďarsky občiansky zväz. Predsedom strany sa opäť stal Viktor Orbán, ktorý získal absolútnu moc v strane. Okrem iného strana podporovala aj petíciu za dvojaké občianstvo zahraničných Maďarov a ostro vystupovala proti ľavicovej vláde. Vo voľbách v roku 2006 na jednej kandidátnej listine spolu s kresťanskými demokratmi sa opäť dostalo do opozície. Po škandálnych výrokoch premiéra Ferenca Gyurcsanya politika Fideszu proti vláde ešte viac pritvrdila.
Medzinárodná hádzanárska federácia

Medzinárodná hádzanárska federácia (, skrátene IHF) je medzinárodná strešná organizácia pre hádzanú a plážovú hádzanú, ktorá združuje národné hádzanárske zväzy na celom svete. Súčasným prezidentom je Egypťan Hassan Moustafa, ktorý je na na jeje čele od roku 2000. Federácia bola založená 11. júla 1946 a v súčasnosti združuje 209 národných zväzov. IHF má sídlo v Bazileji, vo Švajčiarsku. Je riadnym členom Medzinárodného olympijského výboru (MOV) a takisto aj GAISF (býv. SportAccord).
Dejiny.
Prvá amatérska medzinárodná hádzanárska federácia, "International Amateur Handball Federation (IAHF)", vznikla v roku 1928. Jej reštruktualizáciou 11. júla 1946 na konkgrese v dánskej Kodani vznikla súčasná IHF. Medzi jej 7 zakladajúcich členov patrili: Dánsko, Francúzsko, Holandsko, Nórsko, Poľsko, Švajčiarsko a Švédsko. Svoje prvé majstrovstvá sveta v hádzanej so siedmimi hráčmi organizovala v roku 1938 v mužskej a 1957 v ženskej kategórii. Ako súčasť olympijských športov sa dostala hádzaná na olympijské hry prvýkrát v rokoch 1936 (hádzaná s 11 hráčmi) a 1972 (hádzaná so siedmimi hráčmi). Prvé majstrovstvá sveta v plážovej hádzanej sa organizovali v roku 2004.
Rebríček IHF.
IHF zostavuje svetový rebríček, ktorý zoraďuje jednotlivé národné reprezentácie podľa ich dosiahnutých výsledkov. Zostavujú sa rebríčky mužov i žien podľa výsledkov na majstrovstvách sveta, olympijských hier či kontinentálnych majstrovstiev, atď. 
Konfederácie.
209 členských federácií (2017) je rozčlenených do 5 kontinentálnych konfederácií:
V rokoch 1977 až 2019, pred rozdelením amerického kontinentu na konfederácie NACHC a SCAHC, bola členom IHF aj Panamerická hádzanárska federácia (PATHF), ktorá združovala 34 národných hádzanárskych zväzov.
Členské federácie.
Vývoj počtu členských federácií:
V roku 2015 na XXXV. kongrese v Soči sa členom IHF stalo ďalších 7 členov a ich počet zvrástol na 204. Dva roky predtým na kongrese v Dauhe bol rekordný nárast počtu nových členov, konkrétne 18. V roku 2017 na XXXVI. kongrese v meste Antalya prijali za členom IHF ďalších 5 krajín: Anglicko, Fidži, Jamajka, Škótsko a Východný Timor.
✝ pozastavené členstvo
Maďarská garda

Maďarská garda je extrémne pravicové nacionalistické iredentistické politické hnutie v Maďarsku. Založené bolo v auguste 2007. Podporuje ho radikálna pravicová strana Jobbik. V súčasnosti má okolo 2000 členov.
Uniforma príslušníkov gardy je zložená z čiernych topánok, čiernych nohavíc s bielou košeľou a čiernou vestou so znakom leva vzadu a s erbom vpredu, s čiapkou so šiltom a s červeno-bielym šálom.
Vyhláseným cielom Maďarskej gardy je fyzická, duševná a duchovná sebaobrana. Avšak, súd okrem iného uviedol, že združenia a skutočné činnosti hnutia neboli v súlade s ich cieľmi, a táto skutočnosť bola jedným z dôvodov jeho rozpustenia.
Elmer McCollum

Elmer Verner McCollum (* 3. marec 1879, Fort Scott, Kansas, USA – † 15. november 1967, Baltimore, Maryland, USA) bol americký biochemik.
McCollum študoval na University of Kansas. Promoval na Yale University, potom pracoval na University of Wisconsin. Od roku 1917 bol profesorom na Johns Hopkins University.
Objavil mnohé vitamíny, v roku 1897 spolu s Marguerite Davis vitamín B1. Retinol objavil v roku 1913 tiež spolu s Marguerite Davis.
V roku 1916 zaviedol označovanie vitamínov s veľkými písmenami abecedy.
Alfred Dreyfus

Alfred Dreyfus (* 9. október 1859, Mulhouse, Francúzsko – † 12. júl 1935 Paríž) bol kapitán francúzskej armády, ktorý bol v roku 1894 krivo obvinený a odsúdený vojenským súdom za vlastizradu a vojenskú špionáž v procese, ktorý neskôr vstúpil do dejín ako Dreyfusova aféra.
Dreyfus si od roku 1894 odpykával trest na galejach na Diabolskom ostrove neďaleko Francúzskej Guayany. Od začiatku výkonu trestu bol prísne stráženým väzňom a vzhľadom na neskoršie udalosti v jeho afére sa jeho podmienky ešte zostrovali a bol udržiavaný v prísnej informačnej izolácii. 24. novembra 1898 bol na Diabolskom ostrove vypočúvaný, v júli 1899 bol zmenený jeho status z väzňa na obvineného a bola mu navrátená uniforma. 7. augusta 1899 sa potom začal vojenský súdny proces, ktorý znova otvoril pôvodnú žalobu a v konečnom verdikte mu vymeral nepodmienečný trest 10 rokov odňatia slobody. Vzápätí ho prezident omilostil. V roku 1906 bol nakoniec úplne zbavený viny.
V roku 1908 sa zúčastnil umiestnenia popola Émile Zolu v parížskom Panteóne. Zola zásadným spôsobom ovplyvnil priebeh Dreyfusovej aféry publikovaním pamfletu "J’accuse" a kvôli vývoju procesu musel emigrovať do Londýna. Aj keď bol Dreyfus fyzicky poznačený rokmi strávenými na galejach, slúžil krátky čas v priebehu 1. svetovej vojny, neskôr sa liečil vo Švajčiarsku.
Hermann Kaufmann

Hermann Kaufmann (* 11. jún 1955, Reuthe, Rakúsko) je rakúsky architekt, jeden z priekopníkov moderných drevených konštrukcií v Európe.
Životopis.
Narodil sa v Reuthe v Bregenzerwalde v rodine s dlhoročnou tradíciou v tesárskom remesle. V tej dobe bolo samozrejmosťou pomáhať s rodičovsým podnikom, čo mu jednak poskytlo skvelú príležitosť spoznať vlastnosti dreva a nachať sa ním fascinovať ako stavebným materiálom, ale aj osvojiť si spôsob technického myslenia. Rozhodnutie študovať architektúru ovplyvnil jeho strýko Leopold Kaufmann, priekopník drevených stavieb a protagonista architektonického rozvoja v kraji Vorarlberg. Hermann Kaufmann absolvoval štúdium na Technickej univerzite v Innsbrucku a na Technickej univerzite vo Viedni, pod vedením profesora Ernsta Hiesmayra. Po dvoch rokoch praxi, v roku 1983, založil svoju vlastnú architektonickú kanceláriu s Christianom Lenzom a Elmarom Gmeinerom v Schwarzach. Od roku 1986 do roku 1993 viedli ateliér v spolupráci s ďalším členom Helmutom Dietrichom a od roku 1999 vedie nový ateliér.
Jeho architektonický prejav je ovplyvnený ideami klasickej moderny a snahou nájsť riešenie pre udržateľnosť budov a ich prevedenie pomocou moderných drevených konštrukcií. Početné haly tesárskych podnikov a ďalších firiem sú dôkazom jeho cieľavedomého designu a architektonickej prepracovanosti drevených konštrukcií. Okrem množstva projektov rodinných domov je zoznam doplnený o koncepty šetrnej obnovy starých budov v dedinskej štruktúre, ktoré svedčia o jeho cite pre manipuláciu s existujúcim architektonickým dedičstvom a ohľaduplnosti voči krajine. Navrhol tiež mnoho budov na bývanie, verejných budov a školských zariadení, zariadení na voľnočasové aktivity, priemyselné objekty... Samozrejme aj tu bolo neodmysliteľnou súčasťou konceptu použitie drevenej koštrukcie ale aj vyriešenie otázky energetickej úspornosti. Jeho tvorba odzrkadluje prechod od klasickej techniky konštruovania drevených, rastrovo načlenených koštrukcií k tvorivému uvoľneniu plochej monolitickej nosnej konštrukcie z nových stavebných drevených materiálov.
Kaufmannovo obecné centrum v Ludesch vo Vorarlbergu, dokončené v roku 2006, dostalo najvyššie medzinárodné vyznamenanie za biologický a energetický koncept.
Svoju pedagogickú činnosť začal ako hosťujúci pedagóg na Lichtenštajnskej škole strojárenstva a ako hosťujúci profesor na Technickej univerzite v Grazi a Univerzite Ljubljana, Slovinsko. Od roku 2002 pôsobí ako profesor architektúry so špecializáciou na drevené konštrukcie na mníchovskej technickej univerzite.
Myt’ Vesny – Dzvinkyj Viter

Мить весни. Дзвінкий вітер (Myt' Vesny - Dzvinkyj Viter) je debutový album speváčky Ruslany z roku 1998.
Ide vlastne o dva albumy. Prvý ,"Мить весни", je romantickou štúdiovou nahrávkou melodických piesní rockovej kapely, pri ktorých miastami vypomáhal symfonický orchester. Druhý album je koncertná nahrávka "Дзвінкий вітер"
Josef Kranz

Josef Kranz bol český architekt a maliar. Predstaviteľ emocionálneho funkcionalizmu. 
V dvadsiatych a tridsiatych rokoch minulého storočia patril k architektonickej avantgarde Československa.
Stavby:
Okrem architektonickej činnosti sa Josef Kranz venoval aj kresbe, grafike a maľbe.
Dávid Cvitinger

Dávid Cvitinger (staršie: Czwittinger; * asi 1673, Banská Štiavnica – † 18. marec 1743, tamže) bol slovenský literárny historik a bibliograf nemeckého pôvodu.
Základy vzdelania získal v Banskej Štiavnici. Počínajúc rokom 1696 študoval teológiu a filozofiu na nemeckých univerzitách (Berlín, Štrasburg, Tübingen). V rokoch 1701-1713 študoval a pracoval v Altdorfe.
Dávid Cvitinger zostavuje v roku 1711 biograficko-bibliografické (údajne ho inšpiroval k tomuto počinu bratislavský rodák Daniel Viliam Moller) dielo zásadného významu pre literárnohistorický výskum. Často sa dopĺňalo a stalo sa východiskom nastupujúcich generácií literárnych vedcov. Nazval ho "Specimen Hungareae literatae" (dosl. "Pokus o dejiny literatäry v Uhorsku") a uvádza v ňom s krátkym životopisom a bibliografickými údajmi portréty 296 významných osobností Uhorska. Dielo obsahovalo nepresnosti, ktoré mu súčasníci vyčítali. Kritika však Cvitingera znechutila a zlé podmienky v Banskej Štiavnici mu neumožnili návrat k literárnej práci, takže k chystanému doplneniu a prepracovaniu už nedošlo.